पाएं अपने शहर की ताज़ा ख़बरें और फ्री ई-पेपरडाउनलोड करें
बिहार सरकार के स्वास्थ्य व परिवार कल्याण विभाग के आदेशानुसार एकमा सामुदायिक स्वास्थ्य केन्द्र में बुधवार को 155 संदिग्ध व बीमार लोगों की कोविड-19 की जांच रैपिड एंटीजन किट से प्रशिक्षित लैब टेक्निशियन द्वारा किया गया। जिसमें एकमा स्थित बंधन बैंक के बीओ सहित विभिन्न गांवों के 24 नये कोरोना पॉजिटिव मरीज पाए गए। इस संबंध में बीएचएम राजू कुमार ने बताया कि कोविड-19 की जांच के दौरान एकमा स्थित बंधन बैंक के एक बीओ के आमडाढ़ी गांव के तीन, छित्रवलिया के दो, हरपुर के दो, परसागढ़ के दो, बरवां तख्त की एक महिला के अलावा महम्मदपुर, लाकठ छपरा, साधपुर, भलुआं, असहनी मठिया, महुंई, भरहोपुर, बगौरा, चेंफुल, नवादा, बंशी छपरा, भुईली व देवढ़ियां गांव निवासी एक-एक सहित कुल 24 लोग नये कोरोना संक्रमित पाये गये। सभी को जरूरी दवाएं व निर्देश के साथ अपने घरों में क्वारेंटाईन रहने के लिए भेज दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn